בלאגן (תוכנית טלוויזיה)

בלאגן היא תוכנית טלוויזיה ישראלית קומית ששודרה בשנים 2004–2007 והופקה על ידי חברת "לוליפופ". בתוכנית פינות שונות עם מנחי הערוץ המתחברות לסיפור המרכזי בכל תוכנית. היא הייתה המקבילה של ערוץ פוקס קידס (ויותר מאוחר של ג'טיקס) למשדרי ההנחיה של ערוץ הילדים אך בניגוד אליהם היא הייתה מבוימת ובהנחיית דמויות בדיוניות. 

לתוכנית שודרו 6 עונות, ובין הכוכבים שצמחו ממנה היו אילן פלד, אפרת אנזל, דודו ארז, ואודי ואביעד.

מבנה התוכנית
 פתיח: הסיפור של התוכנית מתגלה.
 תה עם לימונה: לימונה ופניסטים מארחים אנשים מפורסמים ומגרשת אותם בסוף. בין האורחים שהשתתפו: גורי אלפי, אסף אשתר, רותם אבוהב ועוד.
 אקשן שוס: פורמן מנחה מסלול מכשולים בהישרדות לילדים המתמודדים על התואר "אלוף האקשן שוס".
 תיק- תק: אפרת מאמצת את עמותת כוונות טובות ומארחת כדורגלנים שייצגו אותנו בגביע הג'טיקס ביסלי. בפינתה מתארחים יוני גול (דמות אנימציה), סמואל (בובה "המטיילת" בארץ). בפינה ישנה תחרות כישרונות צעירים.
 מה הקשר?: נועה, נוגה ונועם מנסות למצוא מה הקשר בין מה שהם צריכות לעשות היום, לבין מה שעשו בתוכנית הקודמת ולבין מה שיעשו בתוכנית הבאה.
 קופצים רוקדים: רוני B, שהצטרפה לעונות האחרונות של בלאגן, מנחה פינה במסגרתה ילדים התחרו במסגרת תחרות ריקודים.
 המופע של גור ואוח: גור ואוח מלחינים ושרים שירים שילדים כתבו.
 חדשות טרללל: מהדורת חדשות פיקטיבית אותה מגישים דודו ארז ומיטל סלקמון.
 פינת הקריוקי של נועה: נועה מנחה פינת קריוקי שבה הילדים צריכים לשיר תוך כדי ביצוע פעולות שונות כמו חבישת פאות או הרכבת שיניים תותבות.

דמויות

דמויות ראשיות 
 לימונה (אילן פלד): הדמות המוכרת ביותר מבלאגן ונהפכה לדמות מרכזית של ערוץ ג'טיקס. היא אישה קשה ומעצבנת שאינה מדברת עברית תקנית ומבריחה כל מפורסם שבא להתראיין אצלה. העוזר שלה הוא פניסטים שיעשה כל דבר שהיא מבקשת. לימונה היא גם המורה של גור ואוח.
 פניסטים (אורן כהן):העוזר השקט של המורה לימונה ושק החבטות שלה. התחיל כ"סטופר אנושי" בתוכניות הראשונות והמשיך כעבדה הנאמן ועושה דברה של לימונה המתעמרת בו בכל הזדמנות.
 פורמן (אסף פורמן) (עונה שנייה, שלישית, רביעית, חמישית ושישית): הצטרף לצוות בעונה השנייה. נהיה הקול שבחבורה ונועה התאהבה בו. הנחה בבלאגן פינה בה ילדים מנסים לטפס אל מתקני אקשן שוס כדי לקבל את התואר אלוף האקשן שוס.
 אפרת "פוקה" (אפרת אנזל): אישה מלאת מרץ שמנסה להספיק הכול בזמן שהוקצב לה. החכמה והיפה שבצוות. מנחה תוכנית בה היא צריכה להספיק לארח אנשים, להראות קטעים קצרים ולבדוק מה חדש אצל דמויות מג'טיקס.
 דודו ארז (דודו ארז) (עונה שישית): המותח שבצוות והצטרף בעונה החמישית. דודו מנחה בג'טיקס תוכנית בה הוא, נמרוד ולירית מותחים אנשים ("קומי-קומי"). מופיע בבלאגן עם מכשירים שונים שאתם מתח אנשים (מיקרופון ענק, מכשיר קשר ענק ועוד).
 רוני "B" ברנדשטטר (רוני ברנדשטטר) (עונה שישית): הצטרפה לתוכנית בעונתה השישית. רוני הנחתה את הפינה 'קופצים רוקדים' [תחרות ריקודים בשידור חי], והצטרפה לצוות המנחים. רוני היא האומנית שבחבורה.
 גור ואוח (אודי ואביעד) (עונה חמישית ושישית): שני החברים הטובים שגרים בקרבונקל. חסרי מזל וגורמים לכישלון מוחלט בכל דבר. לצוות בלאגן הצטרפו בעונה החמישית. בפינה שלהם הם מלחינים ושרים שירים שילדים כתבו להם. אוח מנסה כל הזמן לסחוט את גור וגור מנסה לכבוש את ליבה של נועה, אך היא לא שמה לב אליו - היא מאוהבת בפורמן.
 נועה מנור (נועה מנור): נועה מופיעה בכל העונות של בלאגן ומנחה פינות שונות ומשונות. בשלוש העונות הראשונות הופיעו בפינתה מיני- טלנובלות ('סודות מתוקים' ו'אהבות וסוסים') בהם משחקים ילדים בלבד. בעונה הרביעית הנחתה פינת קריוקי בה ילדים היו צריכים לשיר כשהם מבצעים פעולות שונות. בעונה החמישית שיחקה גם את שתי אחיותיה ואת מנחם בפינה 'מה הקשר?' והן מנסות להציל את העולם.
 נועם מנור (נועה מנור): אחותן של נועה ונוגה והחכמה מבין אחיותיה. מופיעה בפינה 'מה הקשר?'.
 נוגה מנור (נועה מנור): אחותן של נועה ונועם והטיפשה מבין אחיותיה. מופיעה בפינה 'מה הקשר?'. הופיעה בתפקיד אורח בעונה השלישית של 'בלאגן'.
 מנחם מנור (נועה מנור): אבא של נועה, נועם ונוגה והאחראי על המשימות המסוכנות בג'טיקס. שלח את בנותיו להציל את העולם כי ידע שרק הן יוכלו לפענח את הקשרים. מופיע בפינה 'מה הקשר?'.
 סמואל (אביעד בנטוב) (עונה חמישית ושישית): הכתב המשוטט של בלאגן, שהצטרף לצוות בעונה החמישית. מתעטש על האנשים שהוא פוגש והורס כל מה שהוא עושה. מופיע בפינה 'תיק-תק', בה הוא מסייר במקומות שונים ופוגש מפורסמים.
טירן (טירן כהן) (עונה ראשונה) הנחה את "אקשן שוס".
בנחמין רוחאס (עונה שישית) מנחה אורח שמדבר בספרדית.
ליאל בר גלאם (עופרי פרישקולניק) (עונה שישית) מנחה את "הבלוג של ליאל", ובתוכנית "ג'טיקס קלאב" את "חדשות hsm עם ליאל בר גלאם".

דמויות אורחות 
 מיטל (מיטל סלקמון) (עונה חמישית ושישית): החליפה את אפרת בעונה 'בלאקיץ' והנחתה שם את 'תיק-תק'. מיטל מופיעה בעונה החמישית ב'חדשות טרללל' והופיעה בעבר בתוכנית 'חושפי השיניים' יחד עם עדי אשכנזי.
 אש"א (אביעד בנטוב) (עונה חמישית ושישית): אמא של אוח. קמצנית ומוזרה. קוראת לעצמה אש"א בטענה שאלו ראשי תיבות של "אמא של אוח". הנחתה עם אפרת את פינת הבישולים ב'סדר בבלאגן' והופיעה כדמות אורחת ב'גור ואוח' וב'מי גנב את הגפילטע פיש?' ומתחרה על הירושה של סבתה לאה יחד עם חורחה בתוכנית 'בלאגן ועד אילת'.
 תוקה (אפרת אנזל) (עונה חמישית ושישית): אחותה של אפרת וההפך הגמור ממנה - בלונדינית טיפשה שכל מה שמעניין אותה זה בגדים ואופנה. הופיעה בתפקיד אורח ב'בלאגן' ובתפקיד ראשי בספיישל 'סוכה קטנה ומטריפה' ומתחרה עם אווה פון שמידט על הירושה של סבתה לאה בתוכנית 'בלאגן ועד אילת'.
 הרב אלישיי (דודו ארז) (עונה חמישית ושישית): אביו של דודו ורב גדול בתורה. מוסיף את הצרוף "יֶי" בסוף כל מילה שהוא אומר. הופיע בכמה פרקים ב'בלאגן' ובתפקיד אורח קטן ב'בלאקיץ'. מתמודד על הירושה של סבתא לאה עם שולמן בתוכנית 'בלאגן ועד אילת'.
 חורחה (אודי גוטשלק) (עונה חמישית ושישית): ארגנטינאי ושכן של סבתא לאה. זמר קריוקי חביב שמנגן על גיטרה. בחור עני. מעריץ של מראדונה. מתחרה על הירושה של סבתא לאה עם אש"א בתוכנית 'בלאגן ועד אילת'.
 אווה פון שמידט (אילן פלד) (עונה חמישית ושישית): סוהרת ייקית בדימוס, אלימה וכוחנית. קרובת משפחה של לימונה ואלופת גרמניה המזרחית בקפיצת כדור ברזל במשך 12 שנים. מתחרה על הירושה של סבתא לאה עם תוקה בתוכנית 'בלאגן ועד אילת'. בעבר שיחקה תפקיד אורח ב'גור ואוח'.
 שולמן (אסף פורמן) (עונה חמישית ושישית): אחיו הגדול והחנון של פורמן. הפרופסור הכי צעיר בארץ, שמתמחה בבוטניקה. את הדוקטורט שלו הוא עשה בגיל 12 על פרפרים ומצוקות רגשיות של בעלי כנף. בן הזוג של הרב אלישיי ב'בלאגן ועד אילת'.

ספיישלים
 מי גנב את הגפילטע פיש?: ספיישל לראש השנה בו דודו השוטר חוקר מי מבין משתתפי "בלאגן" גנב את הגפילטע פיש שהכינו גור ואוח. לספיישל ישנם שלושה חלקים. בסוף מתברר שהגנב הוא דודו עצמו.
 סוכה קטנה ומטריפה: ספיישל לסוכות בו ילד שמשפחתו מנהלת חנות פרחים מגלה שהאתרוג שלו יכול לדבר. הילד מתאהב בתוקה ונקשר לאתרוג אך אמו מנסה למכור את האתרוג כדי להרוויח הרבה כסף, הספיישל הוא פארודיה על הסרט המוזיקלי המפורסם "חנות קטנה ומטריפה".
 סדר בבלאגן: ספיישל לפסח בו מופיעות פינות שונות (דודו מספר לפורמן סיפורים לפני השינה, אפרת וא.ש.א מבשלות, לימונה מארחת ילדים ועוד). הספיישל שודר לאורך כל חופשת הפסח.
 הכיתה הכי בעולם: טורניר בהנחיית פורמן ודודו בו מתחרות כיתות מכל הארץ על טיסה לחו"ל יחד עם דודו ופורמן.
 בלאגן ועד אילת: פארודיה על תוכניות המציאות "המירוץ למיליון" ו"סוף הדרך". פסטול, החמור של סבתא לאה אכל לפני 20 שנה את השלט של הטלוויזיה, ומאז כל מה שהיא יכולה לראות הוא ערוץ ג'טיקס. לקראת סוף 186 שנותיה, החליטה סבתא לאה לחלק את הירושה שלה בין שחקני ערוץ ג'טיקס וחורחה, השכן שלה. כל משתתפי התוכנית חולקו לזוגות, שצריכים לעבור מסלול בכל רחבי הארץ. בכל מקום תחכה למתחרים משימה מאתגרת, ומי שיגיע בסוף המשימה אחרון, יודח מהמירוץ. מי שיעבור את כל השלבים, יזכה בירושה של סבתא לאה. הזוגות שהשתתפו בתוכנית הם: גור ואוח, אשא וחורחה, דודו ופורמן, שולמן והרב אלישיי, לימונה (שצרפה באופן לא חוקי את פניסטים) ופוקה, אווה פון שמידט ותוקה, סמואל ודורימון. את התוכנית כתבו גיא עמיר וחנן סביון שמשתתפים בעצמם בסדרה בשלל דמויות כ"רפי הדייג", "נחום בטיטו", "ציקי המציל", "עידו ברק", "גבי", "ג'נגו", "בני הרס"ר", "שאזו איש כסית", "רמי סורינוב השוער".

קישורים חיצוניים

הערות שוליים

תוכניות טלוויזיה ישראליות
סדרות טלוויזיה ישראליות שעלו לשידור בשנות ה-2000
תוכניות טלוויזיה ישראליות בכיכובן של בובות
ג'טיקס: תוכניות וסדרות